SAN FRANCISCO. Zisk americkej spoločnosti Visa, ktorá je najväčším poskytovateľom kreditných a debetných kariet na svete, sa v 2. štvrťroku jej obchodného roka 2011/2012 zvýšil o 30 % vďaka klientom, ktorí viac míňali.
Čistý zisk Visa za tri mesiace do konca marca 2012 vzrástol o 47 % na 1,29 miliardy USD (982,41 milióna eur), čo predstavuje 1,91 USD na akciu, a to z 881 miliónov USD čiže 1,23 USD na akciu v rovnakom období predchádzajúceho roka.
Po očistení od účtovných príjmov z prehodnotenia odložených daňových pasív mala Visa v 1. kvartáli čistý zisk 1,60 USD na akciu. Analytici, ktorých oslovila agentúra Bloomberg, odhadovali, že spoločnosť zarobí 1,51 USD na akciu.
Tržby Visa od začiatku januára do konca marca stúpli o 15 % na 2,58 miliardy USD a jej zisk pred zdanením sa zvýšil o 17 % na 1,6 miliardy USD.
Informovali o tom agentúry Reuters, AP a Bloomberg.